Οι **Pantera** Groove metal συγκρότημα, από το Άρλινγκτον του Τέξας, που δημιουργήθηκε από τους αδελφούς Άμποτ, Βίνι Πολ (τύμπανα) και Ντάιμπαγκ Ντάρελ (κιθάρα), τότε γνωστού ως "Diamond", το 1981. Ο μπασίστας Ρεξ Μπράουν, τότε γνωστός ως Ρεξ Ρόκερ (Rex Rocker), εντάχθηκε στο συγκρότημα το 1982, μαζί με τον τραγουδιστή Τέρι Γκλέιζ. Το 1987, ο Φιλ Άνσελμο, ανέλαβε τα φωνητικά, ολοκληρώνοντας την πιο πετυχημένη σύνθεση του συγκροτήματος, που έμεινε μαζί για δεκαπέντε (17) χρόνια και κυκλοφόρησε έξι στούντιο άλμπουμ και ένα ζωντανά ηχογραφημένο, εκ των οποίων τα τέσσερα έγιναν πλατινένια, και τα δύο χρυσά, με το "*Far Beyond Driven*" να ανεβαίνει στην κορυφή του Billboard. Με τον Ανσέλμο, το συγκρότημα υιοθέτησε μία πιο επιθετική μουσική κατεύθυνση, με αποτέλεσμα να γίνει ένα από τα μεγαλύτερα ονόματα της heavy metal για την δεκαετία του '90.  
Το συγκρότημα διαλύθηκε το 2003, ενώ στις 8 Δεκεμβρίου 2004, ο Ντάιμπαγκ Ντάρελ σκοτώθηκε επί σκηνής, από διαταραγμένο οπαδό των Damageplan, τους οποίους, είχε σχηματίσει μαζί με τον αδελφό του.

Βιογραφία
---------

### Η Glam Metal εποχή

Οι Pantera (ισπανική μετάφραση της λέξης "πάνθηρας") σχηματίστηκαν το 1981 και έγιναν γνωστοί σε κλαμπ του Τέξας παίζοντας τραγούδια των Van Halen και των Kiss. Η πρώτη σύνθεση του συγκροτήματος αποτελούνταν από τον τραγουδιστή Ντόνι Χαρτ, τους κιθαρίστες Ντάιμπαγκ Ντάρελ και Τέρι Γκλέιζ, τον μπασίστα Τόμι Μπράντφορντ και τον ντράμερ Βίνι Πολ. Το 1982, ο Χαρτ αποχώρησε με τον Γκλέιζ να αναλαμβάνει τα φωνητικά, ενώ τη θέση του Μπράντφορντ πήρε ο Ρεξ Μπράουν.  

 Ο Ρεξ Μπράουν
Το συγκρότημα απέκτησε μεγάλη δημοτικότητα σε τοπικό επίπεδο, ανοίγοντας τις ζωντανές εμφανίσεις γνωστών glam metal συγκροτημάτων όπως οι Stryper, οι Dokken και οι Quiet Riot, ενώ κυκλοφόρησαν και τον πρώτο τους δίσκο "*Metal Magic*", τον Ιούνιο του 1983. Ακολούθησε το "*Projects in the Jungle*" με τους Pantera να ξεφεύγουν από τις έντονα μελωδικές επιρροές τους.  

Το "*I Am the Night*" του 1985 κυκλοφόρησε σε παραγωγή του πατέρα των Νταρέλ και Πολ, Τζέρι Άμποτ, κάτι που έγινε στα τέσσερα πρώτα άλμπουμ του συγκροτήματος. Το συγκεκριμένο άλμπουμ παρουσίασε ένα πιο βαρύ ηχητικό σύνολο, αλλά το συγκρότημα έλαβε μικρής προώθησης από την δισκογραφική εταιρεία "Metal Magic", πουλώντας μόλις 25.000 αντίτυπα. Μετά από αυτή την κυκλοφορία, ο Γκλέιζ, ο οποίος είχε αλλάξει το όνομα του σε Τέρι Λι, αποχώρησε, με τους Pantera να βρίσκουν τον αντικαταστάτη του στον πρώην τραγουδιστή των Samhain και Razor White, Φιλ Άνσελμο.  

Παρ' όλα αυτά, διάφορα προβλήματα συνέχιζαν να απασχολούν το συγκρότημα, με τη νέα τους εταιρεία, "Gold Mountain", να προσπαθεί να τους οδηγήσει σε πιο εμπορικά μονοπάτια. Αντιδρώντας, οι Pantera ηχογράφησαν το βαρύτερο, μέχρι τότε, άλμπουμ τους με τίτλο "*Power Metal*", το οποίο εκδόθηκε τελικά μέσω της δικής τους εταιρείας, "Metal Magic".  

Οι Pantera πλησίασαν στην διάλυση όταν ο Ντάρελ έκανε οντισιόν για την θέση του κιθαρίστα στους Megadeth, την οποία δεν δέχτηκε αφού είχε σαν όρο να αναλάβει τα τύμπανα του συγκροτήματος ο αδελφός του, αλλά ο Ντέιβ Μαστέιν είχε ήδη συμφωνήσει με το ντράμερ Νικ Μένζα και γι' αυτό το λόγο προσέλαβε τον Μάρτι Φρίντμαν στις κιθάρες.

### Επιτυχία και αναγνώριση

 Ο Ντάιμπαγκ Ντάρελ
Το 1989, το συγκρότημα υπέγραψε συμβόλαιο συνεργασίας με την "Atco" και αποφάσισε να αλλάξει το μουσικό του ύφος αλλά και την εμφάνιση, υιοθετώντας ένα πιο ακραίο και ωμό στυλ. Ο δίσκος "*Cowboys from Hell*" ηχογραφήθηκε στα "Pantego Sound Studios" και κυκλοφόρησε τον Ιούλιο του 1990, με στοιχεία hardcore και μεγαλύτερη ένταση σε σχέση με την μελωδικότητα των προηγούμενων τους άλμπουμ. Ο δίσκος αποτέλεσε σημείο καμπής για το συγκρότημα, καθώς από το πουθενά, έγινε μια εκ των μεγαλυτέρων ελπίδων στον χώρο της heavy metal, η παρακμή της οποίας ήταν εμφανής (οι Iron Maiden έχασαν τον Άντριαν Σμιθ και τον Μπρους Ντίκινσον, οι Metallica άφησαν τη thrash metal και το γύρισαν σε hard rock, ο Ρομπ Χάλφορντ αποχωρούσε από τους Judas Priest, ο Ντίο έχανε δημοτικότητα, όπως ακριβώς κι ο Όζυ Όσμπορν κι οι Motörhead κι οι Black Sabbath - για να μη μιλήσουμε για τη hair metal, η οποία την προηγούμενη δεκαετία μεσουρανούσε). Έτσι, η απρόσμενη, μάλλον, επιτυχία των Pantera αποτέλεσε μια ανανέωση για τη heavy metal, καθώς το μόνο κλασσικό συγκρότημα που έδειχνε να μην έχει τα προβλήματα των προηγούμενων ήταν οι Megadeth του Ντέιβ Μαστέιν. Ο Ντάρελ αναγνωρίστηκε ως ένας από τους προπάτορες του νέου ήχου της χέβι μέταλ κιθάρας, με το έντονα ρυθμικό και αντικομφορμιστικό στυλ παιξίματος του. Τα βίντεο κλιπ των "*Cowboys from Hell*", "Domination", "*Cemetery Gates*" και "'*Psycho Holiday*" έλαβαν μεγάλο αριθμό μεταδόσεων από το "MTV", κάνοντας το συγκρότημα γνωστό διεθνώς.  

Η περιοδεία για τον δίσκο ξεκίνησε από την Βόρεια Αμερική, όπου οι Pantera εμφανίζονταν με τους Exodus και τους Suicidal Tendencies. Στο ευρωπαϊκό μέρος της περιοδείας, το συγκρότημα άνοιγε τις εμφανίσεις των Judas Priest και συμμετείχε στο φεστιβάλ "Monsters of Rock" του "Tushino Air Field" της Μόσχας στις 28 Σεπτεμβρίου 1991 μαζί με τους AC/DC, Metallica και Black Crowes, όπου έπαιξαν μπροστά σε μισό εκατομμύριο θεατές.

  

Τον Φεβρουάριο του 1992, κυκλοφόρησε το έκτο τους στούντιο άλμπουμ με τίτλο "*Vulgar Display of Power*", το οποίο μπήκε στα βρετανικά τσαρτ σκαρφαλώνοντας στο # 64, ενώ ανέβηκε στο # 44 του Billboard. Το συγκρότημα παρουσίασε ένα ακόμη πιο ακραίο πρόσωπο, ενώ δήλωναν δημοσίως ότι οι ηχογραφήσεις πραγματοποιήθηκαν ενώ έκαναν χρήση ναρκωτικών. Το άλμπουμ επιβεβαίωσε την κυριαρχία των Pantera στη heavy metal και περιλάμβανε τα πασίγνωστα τραγούδια "Walk", "No Good (Attack The Radical)", "Mouth For The War", "This Love" και "A New Level".  

 Ο Φιλ Άνσελμο
Κατά την περιοδεία για την προώθηση του άλμπουμ, οι Pantera εμφανίζονταν με ονόματα όπως οι Megadeth, οι Sacred Reich, οι Soundgarden, οι Skid Row, κ.α. Έπαιξαν στην Ιαπωνία για πρώτη φορά τον Ιούλιο του 1992 και εμφανίστηκαν μαζί με τους Iron Maiden και τους Black Sabbath στο φεστιβάλ "Monsters of Rock" στην Ιταλία στις 12 Σεπτεμβρίου 1992.

  

Παρά την ακραία μορφή του, το "*Far Beyond Driven*" που κυκλοφόρησε τον Μάρτιο του 1994, σκαρφάλωσε στην κορυφή των τσαρτ στις Ηνωμένες Πολιτείες. Το άλμπουμ περιλάμβανε επίσης μεγάλες επιτυχίες του σχήματος, όπως το "5 Minutes Alone", και το "I'm Broken". Το συγκρότημα περιόδευσε μαζί με τους Crowbar στην Βόρεια Αμερική, συνεχίζοντας στην Λατινική Αμερική μαζί με τους Lethal και τους Animal. Το καλοκαίρι περιόδευσαν με τους Sepultura και τους Biohazard, ενώ εμφανίστηκαν στο φεστιβάλ "Monsters of Rock" στις 4 Ιουνίου 1994 μαζί με τους Aerosmith, Sepultura, Extreme, κ.α..  

Το 1995, το συγκρότημα συνέχισε να περιοδεύει, αλλά μετά από μία συναυλία στο Μόντρεαλ του Καναδά, ο Άνσελμο κατηγορήθηκε για ρατσιστικά σχόλια που έκανε επί σκηνής και αναγκάστηκε να ζητήσει δημόσια συγγνώμη δεχόμενος ότι βρισκόταν σε κατάσταση μέθης.  

Την ίδια χρονιά, ο τραγουδιστής των Pantera κυκλοφόρησε το πρώτο του άλμπουμ με το προσωπικό του σχήμα, τους Down, το οποίο έφερε τον τίτλο "*Nola*". Οι Pantera επέστρεψαν με τον δίσκο "*The Great Southern Trendkill*" τον Απρίλιο του 1996, σε μία πιο ενδοσκοπική και σκοτεινή κυκλοφορία σε σχέση με τους προκατόχους της. Το συγκρότημα ξεκίνησε την αμερικάνικη περιοδεία του τον Αύγουστο του 1996 μαζί με τους White Zombie και τους Deftones.  

Το 1997, τα "*Cowboys from Hell*", "*Vulgar Display of Power*" και "*Far Beyond Driven*" έγιναν πλατινένια στις Ηνωμένες Πολιτείες και στις 29 Ιουλίου κυκλοφόρησε το ζωντανά ηχογραφημένο "*Official Live: 101 Proof*", ανεβαίνοντας στο αμερικάνικο Top-20. Μετά από αυτή την κυκλοφορία, το συγκρότημα αποτραβήχτηκε από τα φώτα της δημοσιότητας δίνοντας τροφή στις φήμες για διάλυση των Pantera.  

 Ο Βίνι Πολ
Το συγκρότημα επέστρεψε στην ενεργό δράση με τον δίσκο "*Reinventing the Steel*" τον Μάρτιο του 2000. Το σινγκλ "*Revolution Is My Name*" έλαβε υποψηφιότητα για βραβείο Γκράμι και το άλμπουμ ανέβηκε στο # 4 στις Ηνωμένες Πολιτείες. Ο κιθαρίστας των Slayer, Κέρι Κινγκ συμμετείχε στο τραγούδι "*Goddamn Electric*" παίζοντας το σόλο κιθάρας και οι Pantera περιόδευσαν στην Ευρώπη μαζί με τους Satyricon. Οι εμφανίσεις τους στην Βόρεια Αμερική αναβλήθηκαν λόγω τραυματισμού του Άνσελμο, ο οποίος έσπασε δύο πλευρά. Στη συνέχεια της περιοδείας, οι Pantera έφθασαν μέχρι το Άνκορατζ της Αλάσκα, ενώ έπαιξαν και στην Σεούλ της Κορέας πριν μεταβούν στην Αυστραλία τον Μάιο του 2001, μαζί με τους Corrosion of Conformity. Συνέχισαν στις Ηνωμένες Πολιτείες σε μία περιοδεία με την ονομασία "Extreme Steel", μαζί με τους Slayer, Morbid Angel, Static X και Scrape. Παρ' όλα αυτά, το συγκρότημα αποσύρθηκε από το ευρωπαϊκό κομμάτι της περιοδείας λόγω του τρομοκρατικού χτυπήματος στο Παγκόσμιο Κέντρο Εμπορίου στις 11 Σεπτεμβρίου 2001.

### Διάλυση

Προς το τέλος του 2001, ο Άνσελμο ανακοίνωσε την δημιουργία δύο ακόμη συγκροτημάτων, των Southern Isolation και των Enoch. Επίσης, οι Πολ και Νταρέλ, σχημάτισαν τους Gasoline. Το 2002, ο Ανσέλμο επέστρεψε με το "*Down II: Bustle In Your Hedgerow*" των Down και το "*Use Once And Destroy*" των Superjoint Ritual.  
Τον Ιανουάριο του 2003, τα αδέλφια Άμποτ, δημιούργησαν τους New Found Power, με τον Πάτρικ Λάχμαν στα φωνητικά και τον Σον Μάθιους στο μπάσο. Το συγκρότημα άλλαξε το όνομα του σε Damageplan, τον Οκτώβριο εκείνης της χρονιάς, με το άλμπουμ "*New Found Power*" να ανεβαίνει στο αμερικάνικο Top-40, ενώ το ίδιο ετος, ο Ανσέλμο κυκλοφορεί το δεύτερο άλμπουμ των Superjoint Ritual "A Lethal Dose of American Hatred". Οι Superjoint Ritual αποτέλεσαν μια άτυπη συνέχεια των Pantera, η οποία διήρκησε, επιτυχώς, για τέσσερα χρονια (2002-2005).

Τα μέλη των Pantera αποφασίζουν να ολοκληρώσουν οριστικά την επιτυχημένη πορεία τους στο τέλος του 2003. Παρ' όλα αυτά, μέσα στο 2004, επήλθε κλίμα επιθυμίας και από τις δύο πλευρές για μια πιθανή επανένωσή τους. Η πιθανότητα αυτή χάθηκε όταν στη συναυλία των Damageplan στο Κολούμπους του Οχάιο στις 8 Δεκεμβρίου 2004, ο Ντάρελ δολοφονήθηκε επί σκηνής από τον 23χρονο Νέιθαν Γκέιλ, ο οποίος σκότωσε και άλλα τρία άτομα, πριν χάσει την ζωή του από πυρά αστυνομικών.  Ο κιθαρίστας, θάφτηκε σε φέρετρο που έφερε το λογότυπο του αγαπημένου του συγκροτήματος, των Kiss, ενώ μαζί του, τοποθετήθηκε μία κιθάρα του Έντι Βαν Άλεν. Το Μάιο του 2005 κυκλοφόρησε το άλμπουμ "Rebal Meets Rebel", το οποίο αποτελεί, ανεπίσημα, το δέκατο και τελευταίο άλμπουμ των Pantera, χωρίς τον Ανσέλμο στα φωνητικά. Το άλμπουμ αυτό ανήκει στο είδος της country metal και ηχογραφήθηκε μεταξύ των χρονολογιών 1999-2003, από τους πρώην μουσικούς των Pantera με τον τραγουδιστή Ντέιβιντ Άλαν Κόε στα φωνητικά.

### Φήμες για επανένωση

Από τις αρχές του 2014, υπήρξαν φήμες, σχετικά με το αν ο Phil Anselmo, μπορεί να συνεργαστεί και πάλι με τον Vinnie Paul, για να επανενωθούν οι Pantera, με τον Zakk Wylde στην κιθάρα. Πιο συγκεκριμένα, τον Μάιο του 2014, ο Anselmo, δήλωσε ότι είναι έτοιμος να διαπραγματευτεί με τον αδελφό του Dimebag, ο Vinnie Paul όμως, με τη σειρά του, ανέφερε πως δεν υπάρχει περίπτωση να συμβεί η επανένωση, για κανέναν λόγο. Όταν μάλιστα ο Βίνι Πολ έφυγε από τη ζωή τον Ιούνιο του 2018, το πλάνο αυτό εγκαταλείφθηκε. Έτσι, έπεσε η αυλαία για το συγκρότημα που κράτησε ζωντανή τη heavy metal τα δυσκολότερα χρόνια της.

Δισκογραφία
-----------

### Στούντιο ηχογραφήσεις


| Έτος | Άλμπουμ | Η.Π.Α. | Βραβεύσεις |
| --- | --- | --- | --- |
| 1983 | *Metal Magic* | - |  |
| 1984 | *Projects in the Jungle* | - |  |
| 1985 | *I Am the Night* | - |  |
| 1988 | *Power Metal* | - |  |
| 1990 | *Cowboys from Hell* | 117 | Πλατινένιος |
| 1992 | *Vulgar Display of Power* | 44 | x2 πλατινένιος |
| 1994 | *Far Beyond Driven* | 1 | Πλατινένιος |
| 1996 | *The Great Southern Trendkill* | 4 | Πλατινένιος |
| 2000 | *Reinventing the Steel* | 4 | Πλατινένιος |
| 2005 | *Rebel Meets Rebel* | - |  |


|  |  |
| --- | --- |
| Συλλογές
* *Driven Downunder Tour '94 Souvenir Collection* (1994)
* *The Singles 1991–1996* (1996)
* *The Best of Pantera: Far Beyond the Great Southern Cowboys' Vulgar Hits!* (2003) (Πλατινένιος)
* *1990-2000: A Decade of Domination* (2010)
 | Ζωντανές ηχογραφήσεις
* *Official Live: 101 Proof* (1997) (Χρυσός)

Βίντεο Άλμπουμ
* *Cowboys from Hell: The Videos* (1991) (Χρυσό)
* *Vulgar Video* (1993) (Πλατινένιο)
* *3 Watch It Go* (1997) (Πλατινένιο)
* *3 Vulgar Videos from Hell* (1999) (Πλατινένιο)
 |

Παραπομπές
----------

1. ↑  «Pantera biography». *MusicMight*. Ανακτήθηκε στις 29 Δεκεμβρίου 2005.
2. ↑  Dimebag Darrell, Four Others Killed In Ohio Concert Shooting
3. ↑  `What does "Pantera" mean? - Yahoo Answers Αρχειοθετήθηκε 2016-03-06 στο Wayback Machine.
4. ↑  TerryGlaze.com - The Official Terry Glaze Website
5. ↑  Pantera - Metal Magic - Reviews - Encyclopaedia Metallum
6. ↑  Pantera - Projects in the Jungle - Reviews - Encyclopaedia Metallum
7. ↑  Pantera - I Am the Night - Encyclopaedia Metallum
8. ↑  «Jerry Abbott: Father Dime | Guitar World». Αρχειοθετήθηκε από το πρωτότυπο στις 22 Ιουνίου 2013. Ανακτήθηκε στις 13 Απριλίου 2014.
9. ↑  80's Pantera - About | Facebook
10. ↑  Pantera - Power Metal - Encyclopaedia Metallum
11. ↑  Megadeth’s Dave Mustaine Discusses Journalists, Dimebag Darrell[*νεκρός σύνδεσμος*]
12. ↑  Pantera - Cowboys from Hell - Encyclopaedia Metallum
13. ↑  Pantera - Cemetery Gates official Music Video - YouTube
14. ↑  «Pantera - Metallipromo». Αρχειοθετήθηκε από το πρωτότυπο στις 10 Ιανουαρίου 2015. Ανακτήθηκε στις 13 Απριλίου 2014.
15. ↑  Pantera Setlist at Monsters of Rock Russia 1991
16. ↑  Pantera - Vulgar Display of Power - Encyclopaedia Metallum
17. ↑  MusicMoz - Bands and Artists: P: Pantera: Biographies
18. ↑  Recall: PANTERA live at the Monsters of Rock festival, 1992
19. ↑  Pantera - Far Beyond Driven - Encyclopaedia Metallum
20. ↑  Pantera w/ Crowbar 4/20/1994 – The Blog Less Traveled[*νεκρός σύνδεσμος*]
21. ↑  Pantera at Donington Monsters of Rock 1994 - The Metal Den
22. ↑  «Pantera in Montreal». Αρχειοθετήθηκε από το πρωτότυπο στις 17 Ιουνίου 2015. Ανακτήθηκε στις 13 Απριλίου 2014.
23. ↑  Down - NOLA - Reviews - Encyclopaedia Metallum
24. ↑  Pantera - The Great Southern Trendkill - Encyclopaedia Metallum
25. ↑  DEFTONES Frontman Remembers Touring With PANTERA
26. ↑  Pantera - Official Live: 101 Proof - Encyclopaedia Metallum
27. ↑  Pantera - Reinventing the Steel - Encyclopaedia Metallum
28. ↑  Rock On The Net: Grammy Awards: Best Metal Performance
29. ↑  PanterA - Goddamn Electric With Kerry King
30. ↑  Pantera Touring With Satyricon - Pantera video - Fanpop
31. ↑  Pantera Tour Stalled After Phil Anselmo Breaks Ribs
32. ↑  Pantera Setlist at William A. Egan Center, Anchorage, AK, USA
33. ↑  Pantera at Festival Hall, With Corrosion of Conformity and Segression
34. ↑  Pantera Setlist at Olympic Tennis Center, Seoul, South Korea
35. ↑  Pantera Line Up Dates For Extreme Steel Tour | MTV.com
36. ↑  «vdo-PANTERA: Old Tour Dates». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 13 Απριλίου 2014.
37. ↑  Dimebag's Gasoline Side Project Featured On Pumpjack Dvd
38. ↑  Superjoint Ritual - Use Once and Destroy - Encyclopaedia Metallum
39. ↑  New Found Power - Damageplan | Awards | AllMusic
40. ↑  Former Pantera guitarist among 4 killed at club
41. ↑  «"Dimebag" Darrell Was Buried In A Kiss Kasket With Eddie Van Halen's Bumblebee Guitar». Αρχειοθετήθηκε από το πρωτότυπο στις 20 Μαΐου 2014. Ανακτήθηκε στις 13 Απριλίου 2014.
42. ↑  Anselmo: "Θα συζητήσουμε με Vinnie Paul για τους Pantera"
43. ↑  Ο Vinnie Paul "ψαλιδίζει" τις ελπίδες επανένωσης των Pantera
44. ↑  Αμερικάνικα τσαρτ
45. ↑  Αμερικάνικες βραβεύσεις

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Pantera** |

* Επίσημη ιστοσελίδα
* Pantera στο Facebook
* Pantera στο Twitter
* Pantera στο AllMusic
* Pantera στο Metal Storm
* Pantera στο LetsSingIt

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Pantera |
| --- |
|  |
| 
* Dimebag Darrell
* Vinnie Paul
* Phil Anselmo
* Rex Brown
* Tommy Bardford
* Terry Glaze
* Donnie Hart
* Tommy Bradford
 |
|  |
| Ηχογραφήσεις σε στούντιο | 
* *Metal Magic* (1983)
* *Projects in the Jungle* (1984)
* *I Am the Night* (1985)
* *Power Metal* (1988)
* *Cowboys from Hell* (1990)
* *Vulgar Display of Power* (1992)
* *Far Beyond Driven* (1994)
* *The Great Southern Trendkill* (1996)
* *Reinventing the Steel* (2000)
 |
|  |
| Ζωντανές ηχογραφήσεις | 
*Official Live: 101 Proof* (1997) |
|  |
| Συλλογές | 
* *Driven Downunder Tour '94 Souvenir Collection* (1994)
* *The Singles 1991–1996* (1996)
* *The Best of Pantera: Far Beyond the Great Southern Cowboys' Vulgar Hits!* (2003)
* *1990-2000: A Decade of Domination* (2010)
 |

 |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 140862434
* LCCN: n92037507
* ISNI: 0000 0001 1013 2128
* GND: 10295103-2
* SUDOC: 166480991
* BNF: cb139369538 (data)
* BIBSYS: 12070416
* MusicBrainz: 541f16f5-ad7a-428e-af89-9fa1b16d3c9c
* NKC: xx0023028

 |

 |